**แบบฟอร์มการตอบโต้ความเสี่ยงเพื่อสร้างความรอบรู้ด้านสุขภาพ (RRHL)**

# ข้อสรุป : เครื่องดื่มแอลกอฮอล์ ไม่สามารถนำมาล้างมือป้องกัน COVID-19 ได้

**ข้อเท็จจริง :** แอลกอฮอล์ล้างมือ หรือเจลแอลกอฮอล์ล้างมือ ที่สามารถฆ่าเชื้อ COVID-19 ต้องมีความเข้มข้น 70-95% เนื่องจากไวรัส COVID-19 จะเป็นไวรัสที่มีเปลือกหุ้ม ซึ่งตามทฤษฎีจัดว่าอ่อนแอ แต่กลับพบว่า มีความสามารถอยู่ในสิ่งแวดล้อมได้นานและไม่ตายง่าย ๆ จากการศึกษาพบว่า ในอากาศ 20 องศาเซลเซียส ความชื้นสัมพัทธ์ 50% เชื้อมีอายุได้ถึง 6 วัน การออกฤทธิ์ของแอลกอฮอล์ที่มีความเข้มข้น 70-95% จะไปยับยั้งการเจริญของเซลล์ไวรัส COVID-19 ซึ่งแอลกอฮอล์เป็นสารที่ทำให้เกิดการคายน้ำ (strong dehydrating agent) ออกจากเซลล์ แล้วดูดซึมแอลกอฮอล์เข้าไปทำให้เซลล์เมมเบรนถูกทำลายและโปรตีนเปลี่ยนสภาพอย่างรวดเร็ว ซึ่งเป็น ผลต่อเนื่องไปรบกวนเมตาบอลิซึมและทำให้เซลล์ไวรัส COVID-19 ถูกท้าลายในที่สุด ในขณะที่เครื่องดื่มแอลกอฮอล์ในประเทศไทยส่วนใหญ่มีความเข้มข้นไม่เกิน 50% เท่านั้น จึงไม่สามารถฆ่าเชื้อไวรัส COVID-19 ได้

**ระดับผลกระทบ :**

1. การกระจายของข้อมูล :2

2. ผลกระทบต่อสุขภาพ : 2

3. ผลกระทบต่อกลุ่มประชาชน : 3

4. ความขัดแย้งของข้อมูล : 2

5. Hot Issues : 3

6. กระทบต่อภาพลักษณ์ขององค์กร : 2

**ระดับความเสี่ยง** = 14 มีความเสี่ยงปานกลาง

**ข้อแนะนำ** **:** ในการเลือกใช้หรือทำแอลกอฮอล์ล้างมือ หรือเจลแอลกอฮอล์ล้างมือมาใช้เอง ควรใช้สารละลายแอลกอฮอล์ที่ความเข้มข้น 70-95 % เนื่องจากระเหยไม่เร็วเกินไปและมีปริมาณนำเพียงพอที่เชื้อไวรัส COVID-19 จะดูดซึม และออกฤทธิ์ทำลายเซลล์ของเชื้อไวรัส COVID-19 ขณะที่แอลกอฮอล์ 95% - 100% จะมีการระเหยรวดเร็วมากและมีปริมาณน้ำไม่เพียงพอที่เชื้อไวรัส COVID-19 จะดูดซึมเข้าไปในเซลล์เมมเบรน แต่จะทำให้เกิดการคายน้ำออกจากเซลล์อย่างรวดเร็วโดยไม่ได้ฆ่าเชื้อ และเมื่ออยู่ในสภาวะเหมาะสม เชื้อไวรัส COVID-19 เหล่านี้ได้รับน้ำเข้าเซลล์ จะสามารถคงสภาพเดิมได้ นอกจากนี้ ยังพบว่าแอลกอฮอล์ที่มีความเข้มข้นน้อย กว่า 50% จะมีประสิทธิภาพในการทำลายเชื้อไวรัส COVID-19 ลดน้อยลงมาก

**หน่วยงานที่ตรวจสอบ :** ศูนย์อนามัยกลุ่มชาติพันธุ์ ชายขอบ และแรงงานข้ามชาติ

**วันที่พบข่าว/เหตุการณ์ :** 1 มีนาคม 2563

# แหล่งข้อมูลอ้างอิง :

# 1. เจลล้างมือแอลกอฮอล์เข้มข้น ป้องกันไวรัสโควิด -19 ได้ สืบค้นเมื่อวันที่ 3 มีนาคม 2563 จาก https://www.thaihealth.or.th/Content/51317-%E0%B9%80%E0%B8%88%E0%B8%A5%E0%B8%A5%E0%B9%89%E0%B8%B2%E0%B8%87%E0%B8%A1%E0%B8%B7%E0%B8%AD%E0%B9%81%E0%B8%AD%E0%B8%A5%E0%B8%81%E0%B8%AD%E0%B8%AE%E0%B8%AD%E0%B8%A5%E0%B9%8C%E0%B9%80%E0%B8%82%E0%B9%89%E0%B8%A1%E0%B8%82%E0%B9%89%E0%B8%99%20%E0%B8%9B%E0%B9%89%E0%B8%AD%E0%B8%87%E0%B8%81%E0%B8%B1%E0%B8%99%E0%B9%84%E0%B8%A7%E0%B8%A3%E0%B8%B1%E0%B8%AA%E0%B9%82%E0%B8%84%E0%B8%A7%E0%B8%B4%E0%B8%94%20-19%20%E0%B9%84%E0%B8%94%E0%B9%89.html

# 2. ปริมาณแอลกอฮอล์ในเครื่องดื่มแอลกอฮอล์ สืบค้นเมื่อวันที่ 3 มีนาคม 2563 จากhttp://www.thaibev.com/th08/product.aspx?sublv1gID=12

# 3. ผลิตภัณฑ์เจลล้างมือ กรมวิทยาศาสตร์การแพทย์ สืบค้นเมื่อวันที่ 3 มีนาคม 2563 จาก http://www.dmsc.moph.go.th/cosmetics/upload/knowledge/%E0%B9%80%E0%B8%88%E0%B8%A5%E0%B8%A5%E0%B9%89%E0%B8%B2%E0%B8%87%E0%B8%A1%E0%B8%B7%E0%B8%AD.pdf ผู้จัดทำ : นายศักดิ์นคร คำภีระ นักวิชาการสาธารณสุข